gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl en gl pt gl gl gl gl gl gl gl gl gl gl gl gl lt en gl gl de gl pt gl gl pt gl gl pt es gl gl gl gl fr en gl ceb en gl ca gl gl gl gl gl en pt ca gl gl
Derruba ou conservación, o dilema do casino de Carballo - G24
O dereito a adquirilo estase dirimindo nos xulgados
O edificio é de 1925 e non ten ningún tipo de protección
Case ten cen anos e ao mellor non chega a cumprilos. Falamos do casino de Carballo, un edificio de 1925 en que desenvolve o seu traballo a Sociedade Cultural e Recreativa de Carballo. Agora o dereito a adquirilo estase dirimindo nos xulgados.
Por un lado está a Sociedade Cultural e Recreativa Bergantiños, que quere mantelo para seguir coas súas actividades, e por outro unha entidade que loita pola súa propiedade, supostamente para edificar.
O futuro decidirao o xulgado, pero non hai un prazo concreto, pero que se prevé será longo, porque ademais da sentenza hai que contar cos recursos que poidan interpoñer as dúas partes.
A polémica xorde no 2017 cando a Sociedade Cultural, que ten o alugueiro do edificio, descobre que estaba á venda. Unha entidade comprábao por 70.000 euros. Xuntaron na contorna os cartos e depositáronos no xulgado, por ter dereito a compra polo mesmo prezo de venda, por riba doutros compradores, porque xa o está usando.
A sociedade que quería comprar o casino comezou un preito porque, segundo eles, hai un erro na cantidade que consta no documento que debería ser 360.000 euros.
Hai un movemento de apoio á continuidade do casino, que o considera historia viva da vila, fundado en 1889.
"E necesario rehabilitar o edificio do casino, que sexa para uso común da vila de Carballo e poder gozar del.  Que haxa proxectos renovadores, transformadores e xunte diferentes sensibilidades.  É un lugar de encontro interxeracional para tecer redes e tamén para a xente nova que vexan no casino un espazo onde comezar novas iniciativas que son ben interesantes para a vila de Carballo", afirma Sonia Varela Vilas, vicepresidenta do casino de Carballo
"Parece mentira que un edificio coma ese ou coma o do Mexillón, onde naceu Alfredo Brañas, non estean recollidos e protexidos no plan de ordenación municipal. Cando eu era moi neno meu pai xa era socio do casino e ía aos bailes infantís, de Entroido era o centro cultura de Carballo. E tamén había unha biblioteca moi boa, facíanse actos culturais, xuntanzas, conferencias, que non era só o baile que é do que máis nos lembramos" asegura Ricardo Vilas Otero expresidente do Casino de Carballo. Os tribunais terán a última palabra.
Andalucía levará aos tribunais a reforma fiscal do Goberno
Nené Barral, acusado de contrabando de tabaco, senta no banco dos acusados 21 anos despois de ser detido
Lesmes dimitirá a vindeira semana se PP e PSOE non renovan o CXPX
O comisario europeo de Xustiza urxe aos partidos a renovar xa o CXPX
Contido con Xeográficas Galicia .
O Legado de Max organiza unha xornada de adopción de animais en Carballo
Pilar Alegría: "Dar regalos fiscais ao 0,2 % das persoas máis ricas non é baixar impostos"
Unidade institucional a oito días da entrada en vigor do veto á pesca de fondo
O San Froilán respírase nas rúas de Lugo tres días antes do inicio da festa
Síguenos en redes sociais
Aviso legal e Política de Privacidade